સમસ્ત નવસારી વિભાગ ગણેશ ઉત્સવ મંડળ સંગઠન સતત ત્રીજા વર્ષે નવસારીના લુન્સીકૂઈ મેદાન ખાતે દહીહાંડી મહોત્સવની ઉજવણી અંતર્ગત મટકીફોડ સ્પર્ધા યોજાઈ હતી. સ્પર્ધામાં ભાઈઓના વિભાગમાં 9 ટીમો અને બહેનોમાં વિભાગમાં 3 ટીમોએ ભાગ લીધો હતો. સોમવારે જન્માષ્ટમીના દિને બપોરે 1 વાગ્યા બાદ શરૂ થયેલી સ્પર્ધા મોડી સાંજ સુધી ચાલી હતી. સ્પર્ધા દરમિયાન ભાઈઓની સ્પર્ધામાં વિવાદ પણ થયો હતો.